Бъта
Бъта е село в Южна България. Намира се в община Панагюрище, област Пазарджик, на 8 км южно от Панагюрище и на 4 км от село Баня.

География 
Село Бъта се намира в планински район. То лежи в Същинска Средна гора, в т.нар. Бъто-Банска котловина.

Най-близкият град е Панагюрище (8 км на север).

В близост е до курортното село Баня (4 км на изток), известно с лечебната си минерална вода. През селото тече Банска Луда Яна, която се влива в река Панагюрска Луда Яна след село Бъта. В коритото на реката често се откриват златни песъчинки.

В близост до селото има два микроязовира, подходящи за спортен риболов. Съществува минерален извор в местността „Топлика“.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Културни и природни забележителности 
В близост до селото има крепост, останала от турско време, наричана от местните жители „Калето“ или „Красен кале“. При разкопки са намерени различни сребърни и златни накити и монети от различни векове.

Запазени са автентични културни традиции. Селото се слави със самодейния си състав, наречен Игликата, известен с представянето на самобитни ритуали, обреди и песни, печелили много награди на различни събори. Има неофициално видео в интернет на обиколка на село Бъта, където биват представяни най-интересните находки.

Редовни събития 
 Кукерски празник „Рогача“ – всяка година на Заговезни
 Гергьовденски събор

Личности 
 Анелия Раленкова – ЗМС – Спорт – художествена гимнастика , спечелила 4 златни медала на световни и европейски първенства
 Димитър Димитров – ЗМС – Спорт – Самбо – двукратен световен шампион за майстори, шестократен вицесветовен шампион, многократен медалист от европейски първенства и международни турнири.
 Иван Шопов – заслужил треньор по самбо. Негови възпитаници са: Димитър Димитров, Николай Гушмаков, Николай Манев, Иван Нетов, Коста Топалов, инж. Стефка Нейчева и много други от световноизвестната школа по самбо в гр. Панагюрище.
 Георги Стойковски – ЗМС – първият златен медалист за България по лека атлетика на европейско първенство в дисциплината троен скок.
 Мария Оряшкова – световен шампион по самбо
 Христо Чалъков – кмет на Бъта и писател, има издадени три книги
 Нено Стойковски – учител, охранител и писател, издал е една книга

Източници

Външни препратки 
 Радио и телевизия в Баня и Бъта 
 Наблюдател
 Природа и климат
 Красен

Села в област Пазарджик
Населени места в община Панагюрище